# data[].attributes.attachment_link.readable_text
A escola volve abrir, aínda que sexa a través de internet.

Despois dunha semana de descanso retomamos a rutina para seguir aprendendo.

Podemos comezar revisando o noso horario, valorar como funcionaba e cambiar o que sexa preciso.

Mais creo que hai tamén que valorar o esforzo que supón para as nenas e os nenos, sobre todo se viven en pisos, pasar este tempo na casa sen poder saír ao exterior.

Só por iso son xa unhas heroínas e uns heroes.

Na pasada semana, grazas a colaboración de máis de 50 organizacións do sector humanitario, publicouse un conto para axudar aos nenos e nenas a comprender a pandemia de COVID 19 e aprender a desenvolverse nesta situaciòn.

Coa axuda dunha criatura fantástica, Ario, "Mi héroe eres tú: ¡Cómo pueden los niños luchar contra el COVID-19" escrito e ilustrado por Helen Patuck, explica como se poden protexer a si mesmos/as, ás súas familias e aos seus amigos/as do coronavirus e xestionar emocións difíciles cando se enfrontan a esta nova realidade.

O libro está destinado principalmente a nenos e nenas de 6 a 11 anos e a súa lectura debe facerse en compañía dun adulto, segundo as pautas recollidas na súa introdución.

Preme na imaxe para descargalo en pdf.

CREAMOS SERES FANTÁSTICOS

Animádevos a inventar un ser fantástico como Ario que vos gustaría que vos acompañase nunha viaxe especial. Podedes debuxalo, facelo con plastilina, con material de refugallo ...

Aquí podes encontrar moitas ideas.

PENSANDO NAS PERSOAS QUE NOS FAN SENTIR BEN

A protagonista da historia, Sara, e o seu amigo Salem, dinlle a Ario que se relaxan pensando en persoas que lles fan sentir ben: avós, avoas, familiares, amigos ...

Pensade nalgunha e facedelle un debuxo, unha carta, unha postal... e facédello chegar, seguro que lle gustará.

Eles viaxan polas nubes sobre as ás de Ario.

Viaxemos nós tamén coa mente e relaxémonos.

DESCUBRINDO NOVOS LUGARES

Salem vive no deserto preto de pirámides.

# data[].attributes.attachment_link.description
A escola volve abrir, aínda que sexa a través de internet. Despois dunha semana de descanso retomamos a rutina para seguir aprendendo. Podemos comezar revisando o noso horario, valorar como funcionaba e cambiar o que sexa preciso.

# data[].attributes.attachment_link.readable_text
Mais tamén de lugares que nos gusta ver e polos que nos gusta pasear.

Un dos preferidos para moitos de nós é... o mar, o mar de Galicia.

FALAMOS
Vendo as imaxes podemos falar e comentar o que vemos, as profesións que aparecen, o que sentimos, o que nos transmiten, así como os nosos recordos e as nosas vivencias co mar de fondo.

Antonio García Teijeiro recítanos desde a súa casa en Vigo uns poemas do seu poemario "Palabras do mar" (Embora, 2015), polo que obtivo en 2017 o Premio Nacional de Literatura Infantil e Xuvenil (do Ministerio de Cultura).

Podes descubrir máis da súa vida aquí.

Escoitáde os poemas e intentade memorizar algúns deles, así como descubrir as palabras que se esconden no último que recita.

O mar é tamén fonte de pracer e de xogo.

Mentres non poidamos bañarnos e mergullarnos nas augas da nosa praia favorita propoñémosvos dous xogos pensando no mar:

Xogos na bañeira: facer pompas de xabón, escoitar música, experimentar observando o que ocorre ao meter na auga un cubiño de xeo, facer figuras coa espuma, xogar con utensilios de cociña como un coador, unhas culleres ...

Af undir a flota. Un bo xogo para traballar a percepción espacial, a motivación, crear estratexias, desenvolver a lóxica e repasar números e letras. Podedes obter unha folla coas cuadrículas aquí ou debuxar a vosa propia. Recordade marcar un barco de 4 cadros, dous de 3, tres de 2 e catro de 1, procurando que non estean xuntos.

Animámosvos a compartir un momento xuntos facendo dúas actividades creativas.

A primeira consiste en crear a partir dos marabillosos peixes de César Manrique os vosos propios con calquera material que teñades pola casa. Vía borraghanchos.blogspot.

A segunda propónnola a mestra Mada. Descargade de balde a aplicación de realidade aumentada Barcy que precisa rexistrarse cun correo electrónico. Colorea con ceras o debuxo que prefiras; hoxe recomendamos o primeiro por estar falando do mar. Coloca o móbil sobre o debuxo e descubre o que ocorre. Podedes descargar as plantillas aquí.

E despois de tanto viaxar, imos rematar relaxándonos escoitando o fondo do noso mar aprendendo a respirar.

" Os exercicios de respiración optimizan o desenvolvemento cerebral dos nenos e nenas para mellorar a súa atencióin e reducir o efecto do estrés " Daniel Goleman.

Propoñémosvos o exercicio "A onda do mar", recollido no libro Respira de Inês Castel-Branco. Con este exercicio trabállase a respiración abdominal. Facede uns barcos de papel, imos necesitalos.

Debemos estirarnos coas costas no chan, os ollos pechados e os brazos relaxados ao lado do corpo. Colocamos unha barca de papel sobre a barriga e imaxinamos que somos unha onda do mar. podemos poñer unha man sobre a barriga e outra sobre o peito, para asegurarnos que movemos a barriga e non o peito. O aire entra e chega á parte baixa dos pulmóns, dilatando o diafragma. Ao exhalar, a barriga desaparece.

Este é un exercicio que podemos facer cando nos custe quedar dormidos ou teñamos algo de estrés.

# data[].attributes.attachment_link.description
Mais tamén de lugares que nos gusta ver e polos que nos gusta pasear. Un dos preferidos para moitos de nós é... o mar, o mar de Galicia. FALAMOS Vendo as imaxes podemos falar e comentar o que vemos, as profesións que aparecen, o que sentimos, o que nos transmiten, así como os nosos recordos e as nosas vivencias co mar de fondo.

# data[].attributes.attachment_link.readable_text
Un dos mellores recursos que temos sempre, e nesta situación aínda máis, é Aproveitemos este tempo para contribuír a que os nosos fillos e fillas descubran, se aínda non o fixeron, A LECTURA, xa que nos permite traladarnos a onde queiramos.
A LEDICIA DE LER

QUE PODEMOS FACER PARA ANIMAR Á LECTURA?

Nas seguintes páxinas podedes acceder a moitos libros dispoñibles a través da rede:
Premede nas palabras en azul.

Facémosvos dúas propostas para ler xogando (premede nos nomes se necesitades as instrucións):

- E recordade que tedes moitos máis contos, audiolibros e propostas na nosa biblioteca, que continúa aberta a través do seu blog: PALABRAS ACOCHADAS . Descubre cantas palabras se esconden noutra ou no teu nome, por exemplo, ALBERTO: ola, bola, alto, rato, tola, reto, loba, trola ...

abibliodenos
Premede na imaxe para intentar superar o reto que nos propuxeron onte.

# data[].attributes.attachment_link.description
Un dos mellores recursos que temos sempre, e nesta situación aínda máis, é Aproveitemos este tempo para contribuír a que os nosos fillos e fillas descubran, se aínda non o fixeron, A LECTURA, xa que nos permite traladarnos a onde queiramos. A LEDICIA DE LER QUE PODEMOS FACER PARA ANIMAR Á LECTURA?

# data[].attributes.attachment_link.readable_text
Nestes días increméntanse as horas de convivencia e o tempo que pasamos en familia.

Se recordades, os primeiros días falabamos moito da importancia de ter unha rutinas fixadas, sobre todo de luns a venres.

Axudan a ter un tempo para cada cousa, ter planificada a xornada e facilitan que nos sintamos mellor.

Unha desas rutinas convén que estea relacionada coas tarefas domésticas, de xeito que cada membro da familia poida colaborar en función da súa idade.

Ter a casa ordenada, a sensación de orde físico predisponnos á orde mental. Ademais se somos conscientes do esforzo que supón, tamén lle daremos un maior valor e contribuiremos a reducir desorde e sucidade.

Na seguinte táboa Montessori podedes ver as tarefas que poden facer os nenos e nenas en función da súa idade.

FALAMOS SOBRE A IGUALDADE

Co reparto das tarefas domésticas favorecemos o respecto e a igualdade entre homes e mulleres. Propoñémosvos a lectura do libro Os bolechas pola igualdade e falar sobre el.

Podedes descargalo premendo no título.

Nestes días é moi importante que nos sirvamos de apoio entre todos os membros da familia para sentirnos ben emocionalmente, algo do que levamos moito falado, e que ten gran relevancia na situación de confinamento que vivimos.

Premendo na imaxe podedes acceder á GUÍA DE ACOMPAÑAMENTO EMOCIONAL elaborada pola psicóloga Estela Mediavilla e que recolle dunha forma clara pautas para acompañar aos nosos fillos e fillas nestes tempos.

Unha das mellores actividades que podemos facer en familia é a de cociñar. Desde a páxina de ASPANAES, deixámosvos estas tres receitas.

Premendo no nome da receita podedes descargar o pdf.

MOUSSE DE CHOCOLATE

ROCHAS DE CHOCOLATE

Na páxina de #yojuegoencasa podedes acceder a xogos moi divertidos para facer na casa en familia. Só tedes que iniciar sesión co voso correo dun xeito gratuíto para velos.
Animádevos!!

E COMO É VENRES ... IMOS AO CIRCO EN FAMILIA
Hoxe ás 8 da tarde invitámosvos a un novo espectáculo do Cirque du Soleil.
Preme na imaxe para entrar. Desfrutade!!

Esperamos que teñades unha boa fin de semana chea de saúde.!!

# data[].attributes.attachment_link.description
Nestes días increméntanse as horas de convivencia e o tempo que pasamos en familia. Se recordades, os primeiros días falabamos moito da importancia de ter unha rutinas fixadas, sobre todo de luns a venres. Axudan a ter un tempo para cada cousa, ter planificada a xornada e facilitan que nos sintamos mellor.

# data[].attributes.attachment_link.readable_text
Hoxe seguiremos coidando a parte emocional e imos facelo falando de bicos.

E que mellor que empezar cun conto de Raquel Díaz Reguera no que nara a historia dun bico que se escapou pola ventá e fixo que todo o vecindario se transformase durante un día, mellorando a súa realidade. Con el ensalza o poder dos bicos e do cariño, ferramentas das que podemos botar man para calmar e fortalecer os ánimos nestes días e sempre.

Así podemos controlar os momentos de enfado ou de ira.
Como xa comentamos noutas entradas, convén ensinar a recoñecer, entender e xestionar as emocións, identificándoas e poñéndolles nome, saber o que as provocou e se unha emoción negativa é útil ou inútil, para poder xestionala tratando de regular o sentimento que nos provoca.

Unha estratexia para relativizar os problemas é meter o problema ou o enfado mentalmente nun globo mentres se infla. Despois podedes xogar con el cos pés, coas mans, coa cabeza... mentres facemos exercicio imos esquecéndoo e finalmente estoupámolo para que o problemas ou o enfado se evaporen.

PERO... PARA QUE SERVEN OS BICOS
Podes debuxar nun folio un bico e preguntarlles e preguntarnos que bicos recibimos ou damos, para que serven cada un deles, gústanme eses bicos, que queren dicir ...podemos debuxar ou escribir as palabras que se nos ocorran e facer unha fermosa colaxe.
Aquí tedes un modelo se precisades.

Convén:

Non presionar para que un neno ou unha nena dea un bico ou un abrazo.

Preguntarlle se quere dalo e respectar a súa liberdade emocional.

Explicar o que significan os bicos e as apertas.

Amosar diferentes formas de saudar.

E coma sempre, educar co exemplo.

E ... DE QUE COR SON OS BICOS?
Propoñémosvos que escoitedes estes contos e pensedes en que cor teñen os bicos para vós.

Se alguén lle deu moita cor aos bicos foi Andy Warhol Animámosvos a reproducir o ser cadro.
Se necesitades podedes utilizar o modelo facilitado antes.

Unha actividade que podedes facer relacionado cos bicos e o afecto, é debuxar un bico nun papel e na parte de atrás un agasallo para unha persoa, o que queiramos.

- Metelos todos nunha caixa e cando estamos tristes ou baixos de ánimo, ir a ela e coller un regalo. De seguro que nos alegramos.

- Ter varios botes ou caixas, un para cada persoa da que nos acordemos. Cando nos lembremos delas faremos un debuxo dun bico /agasallo, que podemos entregarlle cando a vexamos.

E se falamos de bicos na arte, non podemos esquecer "O bico" de Klim t. Animámosvos a reproducilo e a enviarnos os resultados.

Premede na imaxe para ver o resultado desta proposta vía borraghanchos.blogspot.

Facendo clic na imaxe tedes ideas de como facer o manto.

BICOS E NON BALAS
Desde o confinamento, Antonio García Teijeiro séguenos deixando versos, neste caso do seu libro Bicos e non balas.

BICOS DE DEDOS
Esta actividade axudaranos a relaxarnos cando o precisemos.

Mentres non pidamos dalos en persoa, podemos enviar un bico polo aire a familiares ou amizades cantando en Lingua de Signos .

Con esta canción de Mamá Cabra podemos:

Aprendela e cantar.

Movernos aprendendo a coreografía.

Utilizala para afastar medos que poidamos ter antes de deitarnos ou tranquilizarnos para ter un sono reparador.

Que máis se lle pode pedir a unha canción!!
E para os máis pequenos/as con esta canción de Cé orquestra pantasma descubrimos o ricos que son os bicos.

# data[].attributes.attachment_link.description
Hoxe seguiremos coidando a parte emocional e imos facelo falando de bicos. E que mellor que empezar cun conto de Raquel Díaz Reguera no que nara a historia dun bico que se escapou pola ventá e fixo que todo o vecindario se transformase durante un día, mellorando a súa realidade.

# data[].attributes.attachment_link.readable_text
Neste confinamento a cultura está tendo un papel moi importante para axudarnos a levalo do mellor xeito posible, e dentro da cultura a música.

As propostas de concertos e festivais que artistas nos fan chegar a través das redes sociais axudan bastante a sobrelevalo.

Os aplausos das 8 da tarde para agradecer a labor de todas as persoas que están coidándonos sempre van acompañados de cancións cheas de mensaxe e emoción.

María, a mestra de Educación Musical, reflexiona sobre a importancia da música e a relación coas emocións nunha estupenda entrada no seu blog. Preme na imaxe para acceder a ela.

Salvador Martínez, profesor na Universidade Miguel Hernández, sinala que a neurociencia corrobora que no confinamento a música é unha boa aliada, porque segundo el di:

Favorece o incremento da dopamina, neurotransmisor da recompensa. Unha boa canción ponos o pelo de punta, acelera o coraáon e provoca outros cambios fisiolóxicos propios da excitación emocional.

Serve de válvula de escape e control do estrés. Un ritmo lento ten a capacidade de reducir os parámetros asociados ao estrés, sobre todo se as persoas escollen as melodías que escoiten. Ademais, ao escoitar música xéranse estados emocionais que reemplazan temporalmente aos sentimentos provocados polo momento presente, polo que a música convértese nunha excelente válvula de escape nunha situación incerta ou frustrante.

Cambia a percepción. Estudos realizados demostraron que unha canción alegre ten un efecto tan potente que fai que vexamos caras sorrintes onde non as hai; outro tanto se pode dicir das tristes.

Evoca movemento. xa que ao escoitala móvenos por dentro, activa o sistema motor que recoñece os ritmos e síntese impulsado a realizalos.

Por todo isto, está claro que a música é unha dopaxe moi recomendable para o cerebro e calmar os males do confinamento.

DESCONFINEMOS AS EMOCIÓNS

Achegamos un conto-guía elaborado por Vanesa Bielsa, no que se recollen diversas actividades para favorecer a exteriorización e a identificación das emocións. A música tamén nos pode axudar a logralo.

Preme na imaxe. Vía orientacióncondesa.

Animámos ao alumnado de educación infantil a facer o "xogo" que propón María para o de primaria. Seguide as pautas e sentide.

Podedes probar despois con outras cancións que vos gusten, que sentides? que vos provocan?

... utilicemos a música para seguir o confinamento con alegría, con tranquilidade, para bailar, para relaxarnos ... para desfrutar.

Vía aulasgalegas.org, deixámosvos un enlace desde o que se accede a un Symbaloo realizado pola profesora Rosa Alonso para darnos a coñecer grupos que fan música en galego. Descúbreos e goza con eles.

# data[].attributes.attachment_link.description
Neste confinamento a cultura está tendo un papel moi importante para axudarnos a levalo do mellor xeito posible, e dentro da cultura a música. As propostas de concertos e festivais que artistas nos fan chegar a través das redes sociais axudan bastante a sobrelevalo.

# data[].attributes.attachment_link.readable_text
Hoxe continuamos falando de sentimentos e emocións, falamos da ledicia.

A ledicia, a alegría, a dita ou a felicidade, fan referencia a un estado de ánimo ou sentimento de pracer que produce un suceso favorable. Tamén é aquilo que produce ese estado de ánimo ou sentimento.

No libro "Emocionario" de Cristina Núñez Pereira e Rafael R Valcárcel da editorial da editorial Palabras Aladas, represéntase con esta imaxe:

FALAMOS
A partir da ilustración e do texto que a acompaña podemos preguntarnos:

Cales son as manifestacións da alegría?

Como expresamos nós a alegría?

Que cousas nos causaron alegría onte ou hoxe?

Como a representarías? Podedes debuxala.

Premendo aquí tedes máis preguntas e propostas sobre a lámina.

Nun folio ou nunha cartolina podedes pegar recortes de periódicos e revistas que expresen alegría.

Ou se vos animades, facer unha colaxe con fotografías vosas que vos transmitan esa emoción.

Aproveitade ese momento para recordar por que estábades contentos.

MÚSICA QUE ALEGRA
Onte falábamos da importancia da música e de todo o seu poder sobre as nosas emocións.
Hoxe propoñémosvos escoitar estar dúas cancións.

Intentade escoitar a primeira da banda sonora de "La vida es bella" tumbados e cos ollos pechados.

Aproveitade para respirar tranquilamente e relaxarvos.

Podemos poñer unha man no peito e outra no ventre, tomar o aire profundamente polo nariz mentres notamos como se eleva a man colocada no ventre, facemos unha pequena pausa e soltamos o aire pola boca moi lentamente. Se preferides podedes poñer un barco de papel na barriga.

Que vos trasmite?

Invitámosvos a escoitar agora a escoitar a canción "Happy" de Pharrel Williams cos Minions de "Gru, Mi villano favorito". Se podedes, aproveitade para cantala en inglés.
Sodes capaces de seguir deitados...? A bailar!!
Que vos trasmite?

O BOTE DA LEDICIA
Canto partido lle estamos sacando aos botes e ás caixas neste confinamento!

Collede un bote ou unha caixa e ídeo enchendo con cousas boas que vos pasen cada día, podedes debuxalas ou escribilas. Abrídeo ao final da semana para comprobar todas as cousas que vos deron algo de ledicia ao londo dela.

Outra opción máis recomendable para os maiores é ir escribindo nun diario as cousas boas que nos pasan, intentando cada día recoller algunha cousa boa.

Ao escribilo fixámolo na memoria e fará que destaquemos pouco a pouco máis as cousas positivas.

A visión de moitos espectáculos tamén nos transmiten alegría, neste caso o do Cirque du Soleil que leva ese mesmo nome.

Canta, baila e móvete seguindo a coreografía desta canción para animarte.

O noso estado de ánimo repercute no dos demais.
Aprendemos por imitación, polo que o que os nosos fillos e fillas viven cada día no seu contorno marcará o seu camiño futuro. A alegría é un sentimento rápido, fácil de obter e de ofrecer cun pequeno xesto, que ten o poder de transformar o día.
Cun pequeno xesto, unha aperta, un bico ou unha pequena sorpresa, conseguimos crear esa sensación de ledicia.

Como todas as emocións, a alegría é contaxiosa. Comprobádeo vendo este fragmento da película "Happy Feet"

# data[].attributes.attachment_link.description
Hoxe continuamos falando de sentimentos e emocións, falamos da ledicia. A ledicia, a alegría, a dita ou a felicidade, fan referencia a un estado de ánimo ou sentimento de pracer que produce un suceso favorable. Tamén é aquilo que produce ese estado de ánimo ou sentimento.

# data[].attributes.attachment_link.readable_text
Hoxe 23 de abril, coma todos os anos desde 1930 conmemórase o Día do Libro, tamén denominado Día Internacional do Libro e Día Mundial do Libro, aínda que este ano as celebracións trasladaranse ao mes de outubro debido ao confinamento.

A elección desta data débese a que coincide co falecemento de Miguel de Cervantes Saavedra, que se corresponde tamén co aniversario do nacemento e morte de William Shakespeare.

Preme nas imaxes para descubrir xogando a vida e obra de Miguel de Cervantes.

Os libros son sempre unha boa compañía e para moitas persoas como amigos.

Nós, como pais e nais, podemos favorecer a pasión dos nosos fillos e fillas pola lectura. Gianni Rodari explícanos 9 maneiras distintas de ensinar aos nenos e nenas "a odiar a lectura".

O equipo de mestras de Educación Infantil comparte con nós a proposta que fixeron ao seu alumnado esta semana e invítannos a participar nela.

Preme aquí para ir á entrada do blog sobre a lectura onde se recollían enlaces de editoriais que permitían o acceso a moitos libros. Tedes moitos onde escoller.
E aquí podedes acceder a un titorial para crear o voso marcapáxinas.

No seguinte vídeo por medio de debuxos feitos a partir de letras fálannos dos respecto ao medio ambiente. Animádevos a transformar as letras no que vós queirades.

Podedes empezar probando coas do voso nome.

CON SÓ LERES UN LIBRO
Cantade a canción de Mamá Cabra e descubride todo o que podemos atopar con só leres un libro.

Ler enriquécenos. Alberto Díaz recolle nun artigo máis de 20 vantaxes da lectura ao ser humano: aumenta a función cerebral, axuda a previr enfermidades como a demencia, axuda a reducir o estrés, pode axudar a durmir mellor, aumenta a nosa empatía e sensibilidade , contribúe a que nos encontremos mellor, axúdanos a fixar metas, aumenta a nosa cultura, é terapéutica como a música ou o cine, mellora a nosa memoria, incrementa o noso vocabulario, axuda a escribir mellor, fai que teñamos máis posibilidades de mellorar o mundo grazas aos seus coñecementos, abre a nosa mente, facilita que poidamos aprender outros idiomas máis facilmente, favorece que teñamos unha escoita activa , desenvolve a nosa creatividade, axuda a m ellorar a relación pais/nais-fillos/fillas, mellora o rendemento escolar, incluso nos fai máis atractivxs.

# data[].attributes.attachment_link.description
Hoxe 23 de abril, coma todos os anos desde 1930 conmemórase o Día do Libro, tamén denominado Día Internacional do Libro e Día Mundial do Libro, aínda que este ano as celebracións trasladaranse ao mes de outubro debido ao confinamento.

# data[].attributes.attachment_link.readable_text
Por fin imos poder saír á rúa!!

Despois de varias semanas na casa, a partir deste domingo os nenos e nenas volverán a pasear e a xogar fóra, aínda que con restricións.

Tras 6 semanas argumentando que non podiamos saír á rúa para non contaxiarnos ou evitar contaxiar a outras persoas, agora xa podemos, pero non ao colexio, nin ao parque.

O que se van encontrar os nenos e nenas vai ser algo "raro", unha "realidade diferente" en comparación coa que deixaron antes do confinamento: levamos mascarillas e guantes, temos que evitar tocar a outras persoas, hai que manter unha distancia de dous metros de separación...

Entón... se saímos, xa pasou o perigo?, por que podemos saír agora?, por que é todo tan complicado?, vaime pasar algo?

Estas e outras preguntas son as que poden facerse os nenos e nenas, sobre todo os/as de menor idade.
Incluso poden amosar certo medo a saír.

Por todo isto, é importante, dependendo de cada caso que
Neste vídeo danse unhas pautas.

A regra básica sempre é trasmitir a información real adaptándoa á idade para facilitar a comprensión.

Dar pauas claras e curtas nun momento en que o neno/a e nós esteamos tranquilos, repetindo as veces precisas fuxindo unha linguaxe complexa e alarmista.

Podemos retomar as explicacións iniciais sobre o coronavirus para diferencialo doutras enfermidades máis comúns, para que non o asocien con calquera malestar.

Os contos sempre son unha boa opción. Nesta entrada do blog tedes algún deles así como estratexias para afrontar o medo.

Explicar a necesidade de manter a distancia social para evitar contaxios, o que implica que non imos poder ter contacto cos amigos e coas amigas de forma directa.

Explicar que mentres os científicos e as científicas sigan investigando sobre o virus e como se contaxia, temos que utilizar mascarillas e luvas, seguir lavando as mans con frecuencia, manter a distancia dun ou dous metros e non ir a sitios con moita xente, xa que pode ser que algunha persoa puido pasar a enfermidade sen darse conta e pode contaxiar a outras.

Anticipar como van ser os paseos que deades e as precaucións que hai que tomar con naturalidae e tranquilidade

Preme na imaxe para acceder a outro vídeo con recomendacións.

Se nos din que non queren saír, prefiren quedar na casa ou non lles apetece, nun primeiro momento non debe preocuparnos, xa que o que ocorre é que aceptaron a situación actual. Os nenos e nenas adáptanse facilmente a novas situacións, tendo en conta ademais neste caso todo o traballo realizado polas familias explicando o que sucedeu e por que non había que saír da casa.

Agora se cremos ou detectamos que de base hai outros medos (a contaxiar, a contaxiarnos, a que o pai ou a nai se poñan enfermos, ou se preocupan polos avós e avoas), convén explicarlles de forma lóxica a situación, aclarando que o medo é algo normal, que todos podemos ter.

transmitir tranquilidade.

facelo pouco a pouco se é preciso.

falar moito, intentar que exterioricen o que pensan o que lles ocorre. Recomèndase facelo de xeito indirecto pintando ou xogando.

falar de prácticas de risco, non de lugares nin de persoas de risco

aproveitar os paseos para rememorar bos momentos, correr, saltar , xogar... o que axudará a afrontar eses medos que poida haber.

É importante que manteñamos a calma e a tranquilidade, porque os temores, se se dan, deberían remitir en pouco tempo se se seguen as pautas axeitadas cando saiamos.

É recomendable non evitar a situación, xa que pode reforzar o pensamento de medo. Hai que intentar normalizala. A exposición a ela é o principal.

Algunhas pautas son:

Preparar as expectativas. Explicar o que se vai poder e non poder facer, destacando as cousas positivas que se poderán facer: dar un paseo, saltar, correr, xogar, Podemos preguntar ao volver como están, para saber se volven encantados/as ou con certa frustración, ou facelo a partir doutras actividades como o debuxo ou o xogo.

Podemos practicar primeiro na casa como poñer as mascarillas se decidimos levalas, como limparnos as mans, quitarse os zapatos ao volver da rúa, que coidados temos que ter mediante dramatizacións da situación se é necesario.Como en todo, convén que os adultos sexamos un bo modelo e vexan que non pasa nada. destacar o positivo.

A lectura dun conto sempre é unha boa axuda. A psicóloga Carmen Esteban por medio dun oso lambón axúdanos a entender o que e como debemos facer. Preme aquí para descargalo.

Estoutro, elaborado por María Corredentora, axúdanos a explicar aos nenos e ás nenas que continúan sendo superheroes e superheroínas contra o coronavirus tanto dentro da casa como fóra dela, agora que podemos saír.
Podedes descargalo aquí.

Facer exercicios de mindfulness se é preciso durante a saída mediante xogos de atención plena como o "vexo, vexo".

Falar con eles como se están sentindo, preferiblemente de forma indirecta para que non o vexan como un interrogatorio.

Non obrigalos a saír. Está ben animar a que saian, pero se non queren, non pasa nada. Hai que dar tempo despois de tantas semanas na casa.

Preparar a volta a casa, para o que convén explicar o que se vai faer e o tempo que se estará fóra, anticipando uns minutos antes que remata o paseo.

Intentar que o paseo sexa agradable e divertido.

QUE PODEMOS FACER PARA AXUDAR A SUPERAR O MEDO

IDENTIFICAR o que produce medo.

FALAR sobre as cousas que causan temor, procurar escoitar e que se sinta escoitado/a,

TER TALANTE COMPRENSIVO.

TRANSMITIR SEGURIDADE E CONFIANZA. Utilizar un ton relaxado.

ALENTAR A QUE SE ENFRONTE AOS TEMORES DE FORMA GRADUAL, coa nosa axuda nun coezo, sen forzar e eloxiando as condutas de acercamento.

ENSINAR MANEIRAS PARA REDUCIR A ANSIEDADE: escoitar música, relaxarse, actividades que manteñan con ocupación, mindfulness, exercicio, ...

SER MODELO DE TRANQUILIDADE E SUPERACIÓN.

Á espera de que saia o documento oficial onde se recollan todas as normas e á publicación dunha guía, polos posibles cambios que puidese haber, algunhas das normas que debemos respectar son:

Débense lavar as mans con xabón antes e despois de cada saída.

Os nenos e nenas ata os 14 anos saíran acompañados por un adulto responsable.

Cada adulto poderá saír con ata tres nenos/as que convivan con el.

Recoméndase o uso das mascarillas, pero non é obrigatorio.

Débense respectar as medidas de distanciamento social.

A duración máxima da saída será dunha hora, unha soa vez ao día, de 9:00 a 21:00.

Os paseos serán nun contorno próximo á vivenda, ata unha distancia máxima dun quilómetro.

Poderanse levar os propios xoguetes, pero non compartilos.

Está prohibido o acceso aos parques.

É recomendable saír non en horas punta, cando hai máis xente na vía pública.

Non se poderá saír con menores con febre ou síntomas de coronavirus.

# data[].attributes.attachment_link.title
VENRES 24 _ E SE NOS DÁ MEDO SAÍR Á RÚA?

# data[].attributes.attachment_link.description
Por fin imos poder saír á rúa!! Despois de varias semanas na casa, a partir deste domingo os nenos e nenas volverán a pasear e a xogar fóra, aínda que con restricións. Tras 6 semanas argumentando que non podiamos saír á rúa para non contaxiarnos ou evitar contaxiar a outras persoas, agora xa podemos, pero non ao colexio, nin ao parque.

# data[].attributes.attachment_link.readable_text
Comezamos unha nova semana!
Que tal o paseo de onte? Esperamos que ben.

E se a algún ou algunha de vós lle custou un pouco, pronto nos sentiremos seguros para poder saír con tranquilidade seguindo as recomendacións sanitarias.

Se tivestes oportunidade, seguro que desfrutastes do contacto coa natureza, co campo, coas árbores ... e que o valorastes aínda moito máis do que o faciamos antes do confinamento.
Aproveitade para falar das sensacións percibidas, do que sentimos, do que máis nos gustou ...

Por iso a entrada de hoxe vai dedicada... á natureza!

O coruñés Antonio Sandoval no conto "El árbol de la escuela", ilustrado por Emilio Urberuaga, fálanos da fermosa relación entre un neno e unha árbore que naceu na súa escola.

Preme na imaxe para acceder a parte do conto.

EFECTO CORONAVIRUS
O confinamento está tendo moitos efectos postivos sobre a natureza.
Sabíades que o Himalaya pode verse desde a India por primeira vez en 75 anos?

Na páxina de ADEGA explícannos os efectos do confinamento sobre a biodiversidade.

PARA REFLEXIONAR
Que hábitos podemos cambiar para mellorar o planeta?
Desde ADEGA fannos estas recomendacións en tempos de corentena.

E agora que nos recomendan usar mascarillas e luvas... sabes onde tiras os guantes?
Descúbreo!

COIDEMOS O NOSO PATRIMONIO NATURAL

Mamá Cabra recórdanolo cantando

Un bo xeito de coidar o planeta é reciclando. Neste vídeo tedes algúns xogos que podemos facer con material de refugallo.

Premendo na imaxe podedes ver 100 actividades que podemos facer en contacto e respectando a natureza organizadas por idades.

María recoméndanos esta semana un xogo de ritmo para desfrutar durante os paseos pola natureza.

Xa de volta do paseo diario ou cando o precisemos, podemos pasear polo "Lago da calma" mediante este exercicio de meditación.

# data[].attributes.attachment_link.description
Comezamos unha nova semana! Que tal o paseo de onte? Esperamos que ben. E se a algún ou algunha de vós lle custou un pouco, pronto nos sentiremos seguros para poder saír con tranquilidade seguindo as recomendacións sanitarias. Se tivestes oportunidade, seguro que desfrutastes do contacto coa natureza, co campo, coas árbores ...

# data[].attributes.attachment_link.readable_text
Imos falar de emocións e de sentimentos dedicándolle a entrada a unhas das persoas das que seguramente nos estamos acordando máis estes días de confinamento... ás avoas e aos avós.

Se pensamos nelas e neles véñennos moitas palabras á cabeza. Dúas delas poden ser...

COIDADO. Fannos sentir queridos e protexidos.

XENEROSIDADE. Dan todo sen pedir nada a cambio.

Aquí vos deixamos dous contos para aprender a coidar nós tamén aos avós e avoas...

e descubrir a unha avoa extraterrestre. Serao realmente? Descubrídeo.

Aproveitade a escoita destas historias para falar deles, observar fotografías ou calquera outra cousa que se vos ocorra, sen esquecervos de manter o contacto diario.

Incluso recordar algún dos contos que vos puideran relatar nalgunha ocasión, como neste vídeo o avó dos Bolechas.

Deixámosvos dous xogos aos que puideron xogar os nosos avós ou avoas na infancia e podemos practicar na casa.

CANICAS

Invitámosvos a ir á F raga do meu avó da man de Mamá Cabra con esta fermosa canción.

E para rematar as propostas de hoxe, se comezabamos falando de palabras que aparecen no libro Amar, deixámosvos unha receita de amor para coidar o noso interior,

un exercicio de meditación e relaxación: O segredo do corazón,

e unha proposta para alegrar aos demais e mellorar a autoestima : A caixa das felicitacións.

Metede nunha caixa tarxetas nas que escribades ou debuxedes algunha felicitación por algo positivo que faga ou fixera alguén da familia. Ledeas cando o precisedes ou nun día fixo á semana.

Acordádevos dos avós e das avoas.

Estas tres últimas propostas son do programa RETO da mestra e psicóloga Eva Solaz.

# data[].attributes.attachment_link.description
Imos falar de emocións e de sentimentos dedicándolle a entrada a unhas das persoas das que seguramente nos estamos acordando máis estes días de confinamento... ás avoas e aos avós. Se pensamos nelas e neles véñennos moitas palabras á cabeza. Dúas delas poden ser... COIDADO. Fannos sentir queridos e protexidos.

# data[].attributes.attachment_link.readable_text
Na vida imos pasando por distintas situacións que debemos ir resolvendo procurando facelo dun xeito positivo, de forma que saimos delas fortalecidas como persoas.

Temos vivencias como esta actual que son excepcionais e difíciles por momentos, momentos que están cheos de historias de superación.

Está claro que tamén pasaremos esta situación excepcional e que será unha etapa que quedará marcada nas nosas vidas, como unha época tamén excepcional de superación persoal.

Temos que estar tranquilos/as porque como indica a psicóloga Mariana Menéndez, os nenos e as nenas, independentemente de como estean pasando o confinamento, debido á súa forma de ser e ás condicions persoais e familiares, non terán ningún tipo de secuela, debido a que "teñen unha capacidade de superación moito maior que os adultos".

Nós podemos axudarlles...

Facilitando que teñan máis CONFIANZA en si mesmos.

Procurando a mellora da súa autoestima, aceptándoos/as como son , destacando os seus puntos fortes e valorando ospor pequenos que sexan, que sempre son grandes!!

Axudando a superar os medos

E a afrontar as dificultades dun xeito positivo.

Unha das propostas para os momentos difíciles ou de enfado que nos fai Eva Solaz, autora do libro Programa RETO: Respecto, Empatía, Toleranci. Programa de educación emocional para nenos/as de 3-12 anos, é o frasco dos berros.
Premede na imaxe para saber como utilizalo.
En lugar de escribir tamén poden debuxar o motivo do berro.

Axudemos aos pequenos e pequenas a atopar a forza do seu mundo, porque cada persoa é unha gota diferente e irrepetible dentro da marea de xente remando ao mesmo compás.

Ás veces, hai que facer unha pausa para reconducir e superarse!!

Respirade con calma, desfrutade e ensinade a gozar das pequenas cousas de todos os días, porque ...
hoxe pode ser un gran día!!

# data[].attributes.attachment_link.description
Na vida imos pasando por distintas situacións que debemos ir resolvendo procurando facelo dun xeito positivo, de forma que saimos delas fortalecidas como persoas. Temos vivencias como esta actual que son excepcionais e difíciles por momentos, momentos que están cheos de historias de superación.

# data[].attributes.attachment_link.readable_text
No último día do mes de abril imos falar de bolboretas, símbolo de transformación e evolución na vida. O proceso de metamorfose que sufren é increíble.

Os seres humanos tamén imos evolucionando ao longo da vida nun proceso no que é importante a implicación de todas as persoas que nos rodean.

Neste conto que seguro que coñecedes descubrimos ese proceso de transformación das bolboretas: Unha eiruga moi larpeira.

A primavera e o verán son boas épocas para criar eirugas.

Neste enlace podedes ver como facelo.

Aínda que pareza sorprendente, hai nenas ou nenos como Mara, a protagonista deste conto que fixo que lestes, que teñen orellas de bolboreta.
Mara é especial e nada nin ninguén conseguirá restar valor ás súas cualidades porque a súa deulle a clave para sobrelevar de forma positiva calquera situación: autoestima, imaxinación e espontaneidade.

Nesta historia descubrimos a importancia da tolerancia

A empatía é a capacidade de sentir o que outra persoa sente, comprendela, non xustificala ou estar de acordo con ela. As persoas ás veces non necesitamos que nos solucionen os problemas, senón só que
As neuronas espello fan posible que poidamos comprender os estados emocionais doutras persoas.
A empatía require en primeiro lugar capacidade de escoita, escoita activa, do que tanto falamos na escola.
nos escoiten e sentirnos comprendidas.

Invitámosvos a practicar a escoita coa audiciòn dunha cantada por unha bolboreta.
Si, unha bolboreta que nos visitou o curso pasado na escola, Lydia Botana: Túa nai é unha meiga.

André Neves, o ilustrador de Orellas de bolboreta, utiliza a técnica da colaxe neste conto.

Animámosvos a realizar un con forma de bolboreta. Podedes utilizar calquera cousa que teñades pola casa.

Relaxémonos e bailemos nunha sesión de ioga movéndonos como bolboretas.

Rematamos hoxe co de Jorge Bucay, dedicado a todas as nais que sempre vixiantes deixan que os seus fillos e fillas se equivoquen, reflexionen e busquen solucións por si mesmos para que sexan cada día persoas máis autónomas.

Moi boa ponte e lémonos en maio!

Para seguir escoitando música nestes días, un agasallo de Radio Picariña. Clicade na imaxe para acceder a centos de cancións.

# data[].attributes.attachment_link.description
No último día do mes de abril imos falar de bolboretas, símbolo de transformación e evolución na vida. O proceso de metamorfose que sufren é increíble. Os seres humanos tamén imos evolucionando ao longo da vida nun proceso no que é importante a implicación de todas as persoas que nos rodean.

# data[].attributes.attachment_link.readable_text
Xa en maio, na fase 0 da "desescalada", imos falar de caixas como pretexto para facelo da creatividade.

O confinamento está provocando que desenvolvamos a nosa creatividade, planificando, organizando e realizando miles de actividades diferentes coas cousas e cos materiais dos que dispoñemos normalmente na casa, e incluso... sen nada.

Diariamente enfrontámonos a situacións e problemas que implican novas formas de adaptabilidade, alzándose a creatividade como unha ferramenta clave para resolvelos.
A creatividade é clave se queremos que os nenos e as nenas sexan independentes na súa forma de pensar, poidan asimilar ben esas situacións, saiban razoar e cuestionar, sexan sensibles ao contorno e se inclinen a explorar en busca de solucións novidosas fronte aos problemas cotiás e aprendan a coñecerse a si mesmos/as.

Todo isto vai permitir que teñan unha maior adaptabilidade a situacións novas, como a que estamos vivindo, o que asegura que poidan ter unha mellor actitude ante elas e sinta unha menor frustración, o que repercutirá nunha maior felicidade

E aquí é onde aparece unha caixa, que non é unha caixa .

COMO PODEMOS FOMENTAR A CREATIVIDADE

Pasando tempo de calidade cos nosos fillos e fillas.

Xogando.

Potenciando que se xeren ideas persoais sobre calquera situación da que falemos, atrevéndonos a equivocarnos.

Promovendo a liberdade de expresión.

Dando liberdade a desenvolver a imaxinación, respectando tempos de aprendizaxe.

Invitando a pensar ideas disparatadas.

Fomentando as actividades conxuntas.

Favorecendo a experimentación.

Falando dos problemas e buscando posibles solucións conxuntas.

Recordando que todas as persoas somos potencialmente creativas.

ÁS CAIXAS ENCÁNTALLES TER AVENTURAS.
Descubride algunhas.

Como vedes coas caixas podemos facer miles de cousas. A crear!!
Pero se necesitades algo de axuda, nestas caixas hai moitas máis ideas. Abrídeas se as necesitades!!
Premede nas imaxes.

Que facer cunha caixa de cartón Como facer un labirinto

Como facer unha caixa con papiroflexia Experimento con plantas

Como facer unha caixa de luz Arte abstracta cunha tapa

Experimentos percepción visual

AS CAIXAS DE MÚSICA
Música para relaxarse e favorecer o sono. Apreveitade para practicar unha respiración efectiva.

A CAIXA DE PANDORA
Para coñecer algo da mitoloxía grega, falar e reflexionar.
De onde procede a frase... A esperanza é o único que se perde ?

Crear unha caixa máxica da calma onde metamos aquelas cousas que nos axudan a relaxarnos: contos, mandalas, pelotas, trucos ... incluso unha libreta para ir anotando como nos sentimos e que estratexias nos resultaron eficaces en cada momento.

Collemos unha caixa, decorámola ao noso gusto cos materiais que queiramos e metemos dentro os obxectos preferidos ou que teñan importancia para nós por algún motivo.
Rematamos poñendo un film a modo de tapa e xa podemos colgala ou poñela onde queiramos.

Creamos unha caixa do confinamento? Animádevos!

"En momentos de crise só a imaxinación é máis importante que o coñecemento" (A. Einstein).

# data[].attributes.attachment_link.description
Xa en maio, na fase 0 da "desescalada", imos falar de caixas como pretexto para facelo da creatividade. O confinamento está provocando que desenvolvamos a nosa creatividade, planificando, organizando e realizando miles de actividades diferentes coas cousas e cos materiais dos que dispoñemos normalmente na casa, e incluso... sen nada.

# data[].attributes.attachment_link.readable_text
Onte falabamos da creatividade e hoxe da súa semente, o aburrimento.

Diversas investigacións psicolóxicas descubriron a relación entre estes dous conceptos, demostrando que cando estamos transitando emocións relacionadas co aburrimento ou coa euforia temos máis probabilidades de ver asociacións e conexións inusuais entre varias palabras.

O aburrimento indica que o contorno non nos resulta moi satisfactorio. Como resultado, buscamos neses momentos algo que capte a nosa atención ou que nos resulte significativo, queremos facer algo máis interesante ou estimulante. E é aí, neste desexo, cando se activan as novas conexións, un proceso clave no pensamento creativo.

Tendemos a hiperestimular o cerebro con estímulos externos, co que afogamos os intentos de xerar estímulos que veñan de dentro.

A CAIXA DE CORES
Descubride neste conto ilustrado de Carlos Pellícer o que Julieta fixo un día... de aburrimento coa súa caixa de cores.
Saber pintar é saber dicir as cousas.

EDUCAR NO ASOMBRO
Catherine L´Ecuyer, no seu libro Educar no asombro, sinala que a saturación dos sentidos e a sobreestimulación dos nenos e nenas:

Anulan o sentido do asombro, a creatividade e a imaxinación.

Promoven a pasividade, a falta de iniciativa e a pereza mental, tras unha fugaz sensación de euforia.

Potencian a hiperactividade e o nerviosismo, facendo que estean a disgusto consigo mesmos, tendo que buscar novos entretementos e sensacións máis intensas que os tranquilizan.

Serecorran á tecnoloxía e aos medios de comunicación para acceder a contidos máis agresivos e impactantes.

Catherine recomenda permitir que sexan os nenos e as nenas descubran o seu propio ritmo a través do xogo libre a través da observación, da experimentación, da invención e da imaxianción.

Unha estratexia que podemos seguir para eses momentos que poida haber de aburrimento e buscar a participación dos nenos e nenas, Podemos pedirlles que escriban ou debuxen nunhas tiras de papeis actividades que poidan facer cando estean aburridos e metelas nun tarro, o tarrro do aburrimento, o que poderemos abrir cando o precisemos.

O MELLOR REMEDIO CONTRA O ABURRIMENTO

Hoxe propoñemos non facer propostas durante unha tarde para que cada neno e nena busque libremente en que ocupar o tempo.

Potenciará o desenvolvemento da súa creatividade.

"Unha xeración que non soporta o aburrimento será unha xeración de escaso valor". Bertrand Russell.

# data[].attributes.attachment_link.description
Onte falabamos da creatividade e hoxe da súa semente, o aburrimento. Diversas investigacións psicolóxicas descubriron a relación entre estes dous conceptos, demostrando que cando estamos transitando emocións relacionadas co aburrimento ou coa euforia temos máis probabilidades de ver asociacións e conexións inusuais entre varias palabras.

# data[].attributes.attachment_link.readable_text
Levamos moito falado neste tempo de confinamento das emocións e da importancia de traballar a educación emocional para facilitar o benestar psíquico e físico.

Nesta entrada recollemos uns estupendos cadernos interactivos elaborados polo Equipo Técnico de Orientación de Granada, onde se propoñen unha serie de actividades para facer en familia para axudar a xestionar o tempo de forma productiva.

Neles hai propostas clasificadas por cursos de:
- Lectura compartida de contos e libros, algúns deles recomendados noutras entradas.
- Actividades lúdicas para traballar a atención.
- Cociña.
- Visionado de curtas de animación.
- Manualidades.
- Experimentos.
- Xogos.
- Relaxación.
- Movemento, baile e ritmo.
- Pintura.
- E apps recomendables.

# data[].attributes.attachment_link.description
Levamos moito falado neste tempo de confinamento das emocións e da importancia de traballar a educación emocional para facilitar o benestar psíquico e físico. Nesta entrada recollemos uns estupendos cadernos interactivos elaborados polo Equipo Técnico de Orientación de Granada, onde se propoñen unha serie de actividades para facer en familia para axudar a xestionar o tempo de forma productiva.

# data[].attributes.attachment_link.readable_text
Desde o comezo do confinamento, milleiros de persoas asómanse cada tarde ás ventas das súas casas para agradecer o labor de todos os profesionais que nos están axudando, especialmente do persoal sanitario, mediante aplausos.

Segundo transmiten por distintos medios, eses aplausos chegan, emocionan, reconfortan e sérvenlles de impulso e motivación para seguir traballando diariamente.

É moi importante tamén que motivemos aos nosos fillos e fillas, conseguindo que sexan conscientes das dúas capacidades e cualidades, valorando e facendo que por si mesmos/as valoren todo o proceso realizado.

COMO PODEMOS MOTIVAR?

Agradecer. Un dos mellores alumiños ou afagos é agradecer a colaboración,

Centrárse no proceso máis que o obxectivo final para favorecer a curiosidade e as ganas de esforzarse e de aprender: "Vexo que te esforzaches" vs "Que ben che quedou".

Reforzar á conduta, non a persoa , para

1. non transmitir que os/as queremos por facer ben as cousas O amor é incondicional.

2. favorecer unha motivación interna.

3. que comprendan que se pode mellorar e avanzar.

Facer observacións concretas: "Gústanme moito as cores que utilizaches" vs "Que debuxo tan bonito fixeches".

Realizar preguntas. Non é un aloumiño, pero pode ser máis útil e valioso, porque fomenta a valoración do propio traballo.

A MOTIVACIÓN INTERNA
A motivación interna axuda a nenos e nenas a controlar, regular e facerse responsables da súa conduta ou dos seus actos.

Esta nace do interior, do desexo, a curiosidade e a responsabilidade por un mesmo. As persoas fan algo porque realmente lles interesa, porque interiorizaron un valor e porque cren que o deben facer independentemente do que pensen os demais ou as recompensas que poidan recibir.

AS FRASES AFAGADORAS/ADULADORAS

Convén utilizalas de forma ocasional ou eliminar.

Xenial, mereces un premio!

Estou orgullosa de ti!

Estupendo, fixéchesme caso!

Moi ben, xusto o que esperaba!

Fixéchelo como che dixen, perfecto!

AS FRASES MOTIVADORAS
Convén usalas diariamente

Esforzácheste moito, merécelo.

Debes estar moi orgulloso de ti.

Como te sintes por isto?

Fixéchelo ti só/soa!

Sei que aprendes dos teus erros!

Estou segura de que encontrarás a solución)

Animádevos bailar unha rumba

Ou a deixalas voar.

Preparando e degustando unhas pastas

# data[].attributes.attachment_link.description
Desde o comezo do confinamento, milleiros de persoas asómanse cada tarde ás ventas das súas casas para agradecer o labor de todos os profesionais que nos están axudando, especialmente do persoal sanitario, mediante aplausos. Segundo transmiten por distintos medios, eses aplausos chegan, emocionan, reconfortan e sérvenlles de impulso e motivación para seguir traballando diariamente.

# data[].attributes.attachment_link.readable_text
Na escola sempre andamos traballando e xogando coas letras.

Maio é o mes das Letras, das letras con maiúscula, porque nel celébrase o Día das Letras Galegas, concretamente o día 17 de maio, xa que en tal día coma ese, en 1863 publicouse Cantares Gallegos, de Rosalía de Castro, que marcaría o inicio do Rexurdimento ou renacemento cultural galego.

Levamos moito falado de emocións a partir normalmente de contos ou de cancións.

Hoxe imos facelo tamén con cancións e con poesía, pois as dúas, poesía e emoción, van da man ao igual que a música.

A poesía potencia a creatividade, ensina vocabulario, fomenta o hábito da lectura e permite falar de emocións.

Invitámosvos a escoitar o poema "Rosalía pequeniña", escrito por Uxía Senlle e musicado por Magín Blanco, recollido no libro do mesmo nome dedicado a Rosalía de Castro e ilustrado por Marina Seoane.

Como era Rosalía pequeniña?

Que lle gustaba?

Que palabras aparecen na poesía que sexan novas para vós ?

Que vos transmite esta música?

Como vos fai sentir? Aproveitade para relaxarvos.

Xogar coa poesía tamén é unha forma de fomentar o desenvolvemento da linguaxe nos nenos e nenas.

Axuda a:

Verbalizar máis palabras.

Desenvolver o vocabulario.

Potenciar a concentración.

Fomentar a imaxinación.

Familiarizarse coas rimas e co ritmo da linguaxe oral.

Crear interese polo mundo literario.

Convidámosvos a escoitar "Parece unha rosa", ilustrado por Isabel Pintado en Espiral Maior, que toma a primeira parte do poema "Vente rapasa" de Rosalía de Castro en "Cantares Gallegos".

Podedes falar sobre as poesías e intentar memorizar algunha.

E xa que estamos en maio, o mes das flores, podemos facer unha flor con papel.
E se vos animades, compartir unhas horas facendo un maio.

A poesía de Rosalía foi moitas veces musicada. Roi Casal fíxoo coa primeira parte do poema "Meniña, ti a máis fermosa" de Rosalía de Castro tamén en Cantares Gallegos, baixo o título "Ninfa das frescas augas" no seu primeiro disco.

Que sensacións vos produce esta poesía acompañada do son da arpa?
Poderiamos practicar a relaxación da nube.

Co poema 16 de Cantares Gallegos, "Eu ben vin estar o moucho", Migallas deulle un ritmo distinto e nenos/as doutro centro ilustraron.

Pensade no que vos transmiten esta poesía e esta canción.

Intentade tamén facer a vosa propia ilustración despois de escoitala. Podedes facer o mesmo con algunha das anteriores e observar se hai algunha diferenza nos debuxos feitos e nas cores utilizadas.

O debuxo é unha magnífica vía de expresión de sentimentos.

Podemos aproveitar para falar do medo e das estratexias que podemos seguir para canalizalo. Estas son algunhas: falar, analizar a situación xutnos, buscar/dar apoio e seguridade, respirar produndamente, pensar en cousas agradables, debuxalo e gardalo nunha caixa).

A mesma poesía foi versionada por alumnado do IES Rosalía a ritmo de RAP.
Que sensacións produce este ritmo?
Poderiades transformar as primeiras poesías nun RAP? Adiante!

Aquí vos deixamos para intentar reproducir ou versionar un moucho feito con rollas e pauíños.

No poema 15 de Cantares Gallegos, "Adiós ríos adiós fontes" interpretado no vídeo por Amancio Prada acompañado pola Filharmónica de Galicia, Rosalía de Castro transmite a tristura dun emigrante ao deixar a súa terra.

Ela escribía e trasladaba os seus sentimentos a través da poesía.
Que podemos facer nós cando estamos tristes? A pensar...

Os bolechas tamén falan de sentimentos e de emocións a partir deste poema no seguinte vídeo.

Premede na imaxe para acceder.

# data[].attributes.attachment_link.description
Na escola sempre andamos traballando e xogando coas letras. Maio é o mes das Letras, das letras con maiúscula, porque nel celébrase o Día das Letras Galegas, concretamente o día 17 de maio, xa que en tal día coma ese, en 1863 publicouse Cantares Gallegos, de Rosalía de Castro, que marcaría o inicio do Rexurdimento ou renacemento cultural galego.

# data[].attributes.attachment_link.readable_text
Na entrada de onte falabamos das Letras Galegas... con maiúscula.
Durante esta semana seguiremos tratando distintos temas relacionados coa orientación educativa a partir de palabras significativas, bonitas e fermosas da nosa lingua.

E hoxe ímolo facer... con sentidiño.

Sentidiño que temos que ter máis que nunca para continuar "desescalando" e volver á "nova normalidade".

Cando nós falamos de ter sentidiño, falamos de actuar con responsabilidade.

É importante que fomentemos este valor nxs nosxs fillxs, que nesta situación pola que pasamos nos están dando moitas leccións seguindo as normas fixadas de forma exemplar.

Apostando por ensinarlles a ser responsables favorecemos que:

Sexan persoas capaces de traballar e esforzarse para poder acadar os seus obxectivos e os compromisos que posúan.

Sexan disciplinadxs nas distintas facetas da súa vida.

Consigan que os demais confíen nelxs e nas súas capacidades.

Un excelente recurso para falar deste valor son, coma sempre, os contos. Aquí vos deixamos dous.

Como podemos fomentar a resposabilidade?

Estas son algunhas estratexias útiles:

Ensinar os beneficios que se obteñen por medio da responsabilidade.

Servir de exemplo . Apréndese por imitación.

Utilizar unha linguaxe clara e comprensible, sen complicacións. Animámosvos a a este vídeo sobre a responsabilidade para reflexionar sobre el.

Motivar ante as tarefas realizadas, o esforzo feito e a cumprir coas responsabilidades por difícil que poidan parecer. Moitas veces preferirán deixar que nós resolvamos algunhas tarefas por desconfianza, inseguridade ou temor.

Podemos falar do medo a partir deste conto, "Xa non teño medo", incluído no libro "Eu conto, ti contas" de María Victoria Moreno, escritora homenaxeada nas Letras Galegas 2018.

Premede aquí para acceder ao audio.

Ademais de ser nós exemplo de responsabilidade, que é do máis importante, tamén podemos falar coa rapazada de persoas destacadas polo seu compromiso e responsabilidade, como da escritora e xornalisa Concepción Arenal.

Imaxe de BRAVAS. Científicas e artistas galegas da nosa historia. 7HCooperativa Cultura.

O tamén é unha boa ferramenta para fomentar a responsabilidade ademais doutros valores. Deixámosvos tres exemplos:

O guía. Unha persoa ten un pano nos ollos para evitar ver e outra guíao para realizar un circuíto.

Transportando. Entre todxs intentar levar unha bolas enriba dun pano ou dun papel/cartolina por un circuíto evitando que caian.

Carreiras de relevos . Se non podedes correr, podedes facelo soprando.

Rematamos hoxe con este vídeo da campaña #PONTELOVERS do Concello de Pontevedra como homenaxe a todas as persoas que nos están axudando neste momento e onde se nos pide ...

e recordando as recomendacións básicas que debemos seguir.

# data[].attributes.attachment_link.description
Na entrada de onte falabamos das Letras Galegas... con maiúscula. Durante esta semana seguiremos tratando distintos temas relacionados coa orientación educativa a partir de palabras significativas, bonitas e fermosas da nosa lingua. E hoxe ímolo facer... con sentidiño. Sentidiño que temos que ter máis que nunca para continuar "desescalando" e volver á "nova normalidade".

# data[].attributes.attachment_link.readable_text
O estado de confinamento fixo que valorásemos moitas profesións de gran importancia para que puidésemos sobrevivir neste tempo.

Unhas delas son as dedicadas á agricultura e á gandería.

Isabel Ramos, unha traballadora especializada en muxir, dicía nunha entrevista nun xornal: "Agora a xente empeza a darse conta do importante que é isto, o noso traballo. No caso de que paráramos, non habería que comer"

Grazas ao seu e esforzo puidemos e podemos ter alimentos do agro todos os días.

O esforzo é outro valor que convén fomentar nos nosos fillos e fillas. Implica facer o que nos custa, a pesar disto e de que non teñamos ganas de facelo. Está moi asociado coa superación.

Convidámosvos a poñer voz a este vídeo para reflexionar sobre a súa importancia.

O humorista Josh Billings dixo que "A vida non consiste en ter boas cartas, senón en xogar ben as que un ten". Como pais e nais podemos axudar a xogar ben coas súas cartas fomentando a capacidade de esforzarse.

O esforzo sempre ten recompensa, sobre todo a nivel persoal, na nosa autoestima.

Todo o importante na vida se consegue con esforzo; o logro conleva sempre esforzo e constancia.

Normalmente, o que máis queremos, máis esforzo nos custa e ao mesmo tempo máis satisfacción xera.

Como?

Motivándo polo seu comportamento co que se aumentará a súa autoestima.

Dando o tempo que precisen para resolver os problemas.

Axudando ao comezo se é preciso para evitar a frustración, retirándoa pouco a pouco para se dea conta de que pode facelo por si mesmx.

Fomentando a responsabilidade nas súas obrigas e na cooperación nas tarefas domésticas.

Suxirindo opcións, alternativas, evitando dar ordes.

Mantendo expectativas razoables adaptadas ás súas posibilidades e capacidades para favorecer a motivación.

A falta de esforzo pode conlevar unha baixa autoestima e un alto nivel de frustración.
Isabel, a gandeira da que falabamos ao comezo, seguro que sabe moito de esforzo, traballo e constancia.

Aos traballos do campo téñenselle dedicados moitas obras artísticas.

Manuel María, poeta, narrador, dramaturgo e académico da lingua galega, ao que se lle dedicou o día Día das Letras Galegas en 2016, escribiu un poema dedicado a unha importante ferramenta de traballo dos agricultores noutros tempos, a "O Carro", que forma parte da obra Terra Chá (1954) e que foi musicado por Baldomero Iglesias e Fuxan os Ventos editou no seu disco O Tequeletéquele (1977).

Recordade ou descubride o seu son e cantade esta fermosa canción, ao tempo que podemos aproveitar para falar dos costumes do campo. Podedes tamén ilustralo igual que a rapazada de 5º e 6º do CEIP Armenteira mentres a escoitades.

Aquí tedes moitos máis.

Carros grandes son días santos

Abril quente e mollado, carga o carro e engorda o gando

Máis Galicia en imaxes aquí.

# data[].attributes.attachment_link.description
O estado de confinamento fixo que valorásemos moitas profesións de gran importancia para que puidésemos sobrevivir neste tempo. Unhas delas son as dedicadas á agricultura e á gandería. Isabel Ramos, unha traballadora especializada en muxir, dicía nunha entrevista nun xornal: "Agora a xente empeza a darse conta do importante que é isto, o noso traballo.

# data[].attributes.attachment_link.readable_text
Desde que xa podemos saír a pasear, volvemos a desfrutar da paisaxe e de seguro que valoramos as pequenas cousas que observamos moito máis.

Xa dedicamos algunha entrada á natureza, é hoxe imos falar da importancia para nenos e nenas do contacto da natureza e dos seus beneficios.

Algúns expertos chegan a falar do Trastorno de déficit de Natureza para describir o crecente illamento do mundo natural. Evitémolo se é posible saíndo a desfrutar del.

O contacto co mundo que nos rodea axuda a:

Unha formación integral, a un desenvolvemento físico, intelectual e emocinal.

Estimular todos os sentidos.

Potenciar a experimentación e o xogo.

Fomentar a autonomía, creatividade e empatía.

Reducir o nivel de estrés. Favorece o benestar emocional.

Estimular a aprendizaxe.

As actividades que podemos facer durante un paseo pola natureza son infinitas: correr, saltar, observar, tocar, ulir, xogar, recolectar, limpar, analizar, ...
De todo o que podemos observar, imos deternos nas árbores e concretamente nos piñeiros.

Eduardo Pondal, escritor ao que se lle dedicou o Día das Letras Galegas en 1965 compuxo un poema, "Os pinos" a petición do músico Pascual Veiga, quen fixo unha composición musical que foi considerada despois o himno de Galicia.

Neste vídeo dos Bolechas podemos saber máis cousas sobre Pondal. Premede na imaxe.

Para xs máis pequenxs deixámosvos este conto.: "Piñeiro"

O arume é a folla do piñeiro.

Aínda que a mellor época para facer actividades coas follas é o outono, se as atopamos e as secamos podemos facer con elas moitas cousas: coleccionar, clasificar, ordenar...

Pondal estudou medicina. Descubride a Olimpia Valencia, a primeira muller licenciada en Medicina en Galicia.

Imaxe de BRAVAS. Científicas e artistas galegas da nosa historia. 7HCooperativa Cultura.

Pondal nos seus poemas tamén falou da Lúa e do luar , mesmo aparece no himno galego.

Esoitade, observade e desfrutade destas dúas montaxes feitas por nenos e nenas a partir de dous contos. Premede nas imaxes para velos e animádevos a facer unha montaxe do voso conto favorito.

Aproveitemos ás saídas á natureza para relaxarnos. Na casa tamén o podemos facer pechando os ollos, escoitando os seus sons e respirando de forma efectiva.

# data[].attributes.attachment_link.description
Desde que xa podemos saír a pasear, volvemos a desfrutar da paisaxe e de seguro que valoramos as pequenas cousas que observamos moito máis. Xa dedicamos algunha entrada á natureza, é hoxe imos falar da importancia para nenos e nenas do contacto da natureza e dos seus beneficios.

# data[].attributes.attachment_link.readable_text
O dicionario da RAG di que pita é unha galiña nova. Tamén se lle pode chamar pola.

serviron de inspiración para que Ricardo Carvalho Calero, autor ao que se lle dedica este ano o Día das Letra Galegas, escribise un relato breve no que narra un feito anecdótico da súa infancia. "O neno descobre, desde a fiestra da casa, que as pitas estanse a mollar e téntaas facer entrar no galiñeiro. Elas asústanse e, ao final, todos os membros da familia acaban mollados como pitos"

Podedes ler o conto completo accedendo desde a imaxe.

A través deste conto Ricardo Carvalho cóntanos detalles da súa infancia. É importante que se transmitan aos máis pequenos e pequenas como xogabamos cando eramos pequenos, que faciamos, como era a nosa vida, os cambios que se produciron e o que segue igual...cales eran as tradicións que existían e existen.

Deste xeito favorecemos o sentimento de identidade, transmitimos normas e cultura, estabilidade e sentimento de pertenza a un grupo, ao tempo que transmitimos valores importantes como o respecto e a tolerancia.

Os costumes e as tradicións, como xa recollemos noutra entrada na voz de Francesco Tonucci, son unha oportunidade para estreitar vínculos afectivos entre pais, nais, avós, avoas e fillxs, ao recordar as nosas raíces e transmitir o legado dxs antepasadxs, pois é parte da nosa herdanza cultural.

Aproveitade para falar do que faciades cando erades nenxs; preguntádelle aos avós e ás avoas.

Escoitade unhas cancións baseadas no conto interpretadas por "A banda das pitas" e compostas por Pepablo Patinho.

Ricardo Carvalho recorda que: "Cando eu era un cativo, outros galos nos cantaban ... Eran unhas aves ergueitas, lanzás, maxestosas. Cristas bermellas...feros peteiros, ollos acesos, colo tornasolado...podentes azas, esporas douradas; e a cola un chafarís de lumes e de sombras con aquelas longas prumas , corvas como caxatos, como bágoos de pegureiros de bispos orientás"

Invitámosvos a , memorizar e intentar repetir a letra doutra canción baseada no conto, "Son un galo Chafarís", que en partes parece un trabalinguas.

teño tres plumas cor rubís

lume e sombra arde en min,

toda a miña envergadura.

e queres probar meu tacto,

Escoitade agora a canción a ritmo de tango e animádevos a cantala.

Se vos queredes mover, aproveitade para recuperar algún xogo mentres escoitades a canción, como o das cadeiras.

1. Pita cega que perdiches?

2. Unha agulla e un dedal

3. Pois dá tres voltas e os atoparás

Dos meus irmáns, foi sempre Clara a que preferín. Tiña cinco anos menos ca min. Fora unha naipela moi linda, redonda, branca e vermella. O seu cabelo era tan roxo que semellaba branco. Era o espírito máis xentil da familia. Estaba sempre leda: era moi agarimosa, aberta e rebuldeira. Falaba moi asisadamente, e decatábase como unha persoa maior de todo o que acontecía arredor dela.

Partindo del convidámosvos a coller unhas fotografías da familia e xogar a describir a cada persoa física e psicolóxicamente, asociándoa a cada unha coas súas cualidades positivas. De seguro que pode haber algunha sorpresa! Podedes tamén escribilas e debuxalas.

O autor dicía: "É verdade que eu asistin desde mui neno a sesóns de teatro, e tamén de cine, que se celebravan en Ferrol (...)".

Ademais era un gran afeccionado á música, especialmente a un xénero que mestura música e teatro e onde a maior parte da historia é cantada.. á ópera.

Invitámosvos a ver ese vídeo de animación da aria de Verdi - Traviata -Choeurs des Bohèmiens, de "L´Opèra imaginaire", intepretado por Le Coro dell'Accademia di Santa Cecilia de Rome.

No vídeo cobran vida as larpeiradas. Ricardo tamén recordaba que "Merendábamos tostadas de pan con manteiga e zucre...".

Xa que falamos de pitas, propoñemosvos esta receita para facer en familia que ten como ingrediente un ovo.

Esperamos que vos guste e pasedes unha moi boa fin de semana!

Algúns dos recursos foron obtidos de:

-Unidade didáctica As pitas baixo a chuvia. Edicións Embora.

-Unidades didácticas Ricardo Carvalho Calero . Seminario Galán

# data[].attributes.attachment_link.description
O dicionario da RAG di que pita é unha galiña nova. Tamén se lle pode chamar pola. serviron de inspiración para que Ricardo Carvalho Calero, autor ao que se lle dedica este ano o Día das Letra Galegas, escribise un relato breve no que narra un feito anecdótico da súa infancia.

# data[].attributes.attachment_link.readable_text
O dicionario define acougo como o estado de quen está tranquilo física e moralmente.

Son sinónimos alivio, calma, paz, quietude, descanso, sosego, tranquilidade, serenidade incluso descanso e respouso.

Nesta situación tan complexa que nos toca vivir pode ser difícil en ocasións atopar esa tranquilidade.

Pero, por que aparentemente nas mesmas circunstancias, unhas persoas son máis felices que outras?

Realmente as circunstancias e o mundo en xeral, con matices dependendo da situación persoal e en situacións normais, é o mesmo para todxs, o que nos diferenza é a ACTITUDE coa que afrontamos as cousas e o tipo de PENSAMENTOS nos que nos enfocamos.

Unha persoa optimista esta predisposta a buscar as cousas positivas que lle rodean, esfórzase en buscalas e valoralas. De aí o poder da mente, xa que só vai atopar o que busca. Se buscamos cousas marróns, só atoparemos marróns.

Que podemos facer para enfocar a nosa mente no positivo?

1. Evitar xeralizar. Non todo é branco ou negro, hai moitos matices e moitas cores.

2. Valorar o bo e agradecelo. Xa comentamos nalgunha outra ocasión, escribir ou pensar en cousas boas que nos pasan ou polas que teñamos que estar agradecidos pode axudar a descubrilas.

3. Contrastar a información, non facer caso a suposicións.

4. Buscar o punto de equilibrio; os extremos non son bos (exaxeración vs minimización).

5. Evitar poñerse no papel de vítima. Convén ser proactivo e asumir a responsabilidade.

6. Poñer límite á nosa responsabilidade; non se pode controlar todo, polo que debemos evitar caer nun exceso de responsabilidade polo enorme sentimento de culpa que pode producir.

7. Centrarse na información contrastable e verídica; non facer caso ás predicións.

8. Procurar non pensar que todo é perfecto é ideal. As ondas hai que aprender a surfealas.

9. Evitar etiquetar aos demais, descalifican e non son construtivas.

10. Enfocarse no presente para minimizar as preocupacións. Adiantarse a acontecementos, que normalmente non chegan a suceder, pensando no peor dos casos aumenta a preocupación e a ansiedade.

11. Rodearse de xente positiva, axudaranos a ter unha actitude mental positiva.

Esta última idea é importante para nós como pais e nais, xa que se transmitimos acougo e positividade, os nosos fillos e fillas estarán máis tranquilos e aprenderán a viaxar pola vida con positividade.

Como podemos axudar a que se relaxen?

1. Usar a mente (mindfulness).

2. Rir.

3. Respirar profundo.

4. Estirarse.

5. Escoitar música que os/as atrape.

6. Colorear, debuxar.

7. E sempre falar.

Recollemos varios recompilatorios de recursos para traballar a parte emocional. Algúns deles xa os fomos propoñendo en entradas anteriores.

Premede nas imaxes para acceder ás páxinas.

BENESTAR EMOCIONAL
Documento elaborado polo Equipo de Orientación Específico da Coruña con pautas e recursos para favorecer o benestar emocional.

Adaptación dalgunhas actividades do libro "EducaEMOción" (Santillana 2018) para ser desenvoltas no contexto familiar.

Recompilatorio de recursos elaborado polo CFR da Coruña para o acompañamento emocional para o profesorado e as familias.

Padlet con recursos para acadar a serenidade.
Vía Con rumbo

Sesións de relaxación do programa RETO (Respecto, Empatía e Tolerancia)
Cada sesión vén acompañada dun conto.

Recompilatorio de recursos e técnicas de relaxación.
Vía monicadiz.orienta.

# data[].attributes.attachment_link.description
O dicionario define acougo como o estado de quen está tranquilo física e moralmente. Son sinónimos alivio, calma, paz, quietude, descanso, sosego, tranquilidade, serenidade incluso descanso e respouso. Nesta situación tan complexa que nos toca vivir pode ser difícil en ocasións atopar esa tranquilidade.

# data[].attributes.attachment_link.readable_text
Nestes días nos que se está recordando a figura e a obra de Ricardo Carvalho Calero, a escritora, sociolingüista e profesora Pilar García Negro, que foi alumna e discípula súa, comenta nunha entrevista que "Os seus pais van ao tetro con el, el pregunta todo, era un neno curioso, pero na súa casa líase a Curros e Rosalía... A partir deste bo ambiente, medrou"

E imos aproveitar este recordo para propoñer unha reflexión sobre a importancia de espertar a curiosidade nos nosos fillos e fillas a partir doutras feitas por Catherine L´Ecuyer, autora de "Educar en el asombro" e "Educar en la realidad", da que xa falamos noutras ocasións:

É importante fomentar motivacións internas e trascendentes (de sentido) nos nosos fillos/as e afastarse de todo o que fomenta neles motivacións externas (pantallas, castigos, recompensas, etc.)

O asombro é non dar nada por suposto. Agora, hai restriccións e os recursos están limitados. É unha oportunidade para valorar o que temos.

Partindo desta idea e da liña metodolóxica de Fracesco Tonucci, o alumnado do Ciclo Superior de Educación Infantil do CIFP Ánxel Casal da Coruña fai unhas propostas destinadas ás crianzas de 0 a 3 anos, pero que poden ser aplicadas en moitos casos ás de 4 a 6, e incluso ás de máis idade con pequenas variacións, por que... todxs sabemos poñer unha lavadora ou facer unhas pastas?

En documento que nos achega a mestra Aurora, recóllense actividades para traballar todas as competencias.

# data[].attributes.attachment_link.description
Nestes días nos que se está recordando a figura e a obra de Ricardo Carvalho Calero, a escritora, sociolingüista e profesora Pilar García Negro, que foi alumna e discípula súa, comenta nunha entrevista que "Os seus pais van ao tetro con el, el pregunta todo, era un neno curioso, pero na súa casa líase a Curros e Rosalía...

# data[].attributes.attachment_link.readable_text
Hoxe imos continuar falando da curiosidade, do asombro, da man de Catherine L´Ecuyer recollendo esta media ducia de ideas que nos dá para fomentalo nos nenos e nenas.

A neuroloxía e a psicoloxía son unánimes ao dicir que non se poden facer ben dúas cousas á vez, de aí o problema dos nenos/as multitarea, que ela define como enamorados/as da irrelevancia. Por iso non é recomendable que haxa saturación ao mesmo tempo de actividades no móbil, tableta, ordenador ...

Hai que respectar os ritmos de cada neno/a e a etapa da infancia; viven o presente, non pensan nin no pasado nin no futuro. O asombro é non dar nada por suposto, teñen que ser nenos/as, xogar e dar renda solta á imaxinación. Cando non se vive a nenez cando toca , faise máis adiante e con peores consecuencias.

É moi importante manter vivo o desexo nos nenos/as. A forma máis directa de matar o asombro, o desexo polo coñecemento, é o consumismo. Cando os nenos/as teñen de todo e téñeno antes de poder desexalo, ataféganselles os sentidos, son incapaces de sentir e vivir o que pasa dan todo por suposto e terminan afacéndose a que todo debe comportarse como eles queren. Empeza sendo así coas cousas e termina séndoo tamén coas persoas.

A beleza asombra. Os filósofos definen a beleza como a expresión visible da verdade e a bondade. Hai que favorecer que os nenos aprecien a beleza, a natureza, o silencio.

Hai que deixar un espazo para o misterio. O misterio é unha porta para o coñecemento que cruzamos grazas á forza da curiosidade. Os nenos/as teñen unha gran afinidade co misterio.

Os nenos/as necesitan límites e o asombro é o que dá sentido á rutina. Esta pode ser boa para eles, pero non sempre o é. O que dá sentido á rutina dos nenos/as son as persoas coas que fan as cousas. Porque eles/as triangulan entre a contorna e os seus coidadores, as persoas que lles queren: pai/nai, profesorado, etcétera.

Así, seguindo a liña das propostas que recolliamos onte, podemos continuar aproveitando esta oportunidade de tempo compartido, en función da situación persoal e laboral, para ensinar a facer cousas sinxelas domésticas, partindo desta táboa Montessori de tarefas domésticas:

Aos 2 e 3 anos Gardar os seus xoguetes en caixas e no seu andel Limpar o súa mesiña e os seus mobles Tirar as cousas ao lixo Axudar a recoller o lavalouzas Estirar o edredón da súa cama Poñer a mesa de forma sinxela Regar plantas Comer só/soa Gardar os seus contos

Aos 4 e 5 anos Ordenar o seu cuarto Limpar e gardar ben os pratos Ordenar os cubertos Recoller o lavalouzas Dobrar a roupa sinxela Poñer a mesa ao completo Vestirse só/soa Lavarse

Aos 6 e 7 anos Recoller o lixo Facer ensaladas Preparar sinxelos pratos de cociña Dobrar roupa mais complicada Preparar a súa mochila

Aos 8 e 9 anos Poñer o lavalouzas Aspirar a alfombra Cambiar bombillas de lámpadas baixiñas

Limpar o baño en profundidade

Comezar a pasar o ferro a roupa

# data[].attributes.attachment_link.description
Hoxe imos continuar falando da curiosidade, do asombro, da man de Catherine L´Ecuyer recollendo esta media ducia de ideas que nos dá para fomentalo nos nenos e nenas. A neuroloxía e a psicoloxía son unánimes ao dicir que non se poden facer ben dúas cousas á vez, de aí o problema dos nenos/as multitarea, que ela define como enamorados/as da irrelevancia.

# data[].attributes.attachment_link.readable_text
Estamos no proceso de " desescalada" e esperemos que a partir do próximo luns entremos na fase 2, pero debemos seguir coidándonos e respectando as normas que nos fixan para protexernos e continuar avanzando.

Hoxe aportamos algúns recursos para informar e formar neste proceso.

Nesta historia con pictogramas explícase o que se pode ir facendo en cada unha das fases da desescalada. Podedes descargala aquí.

Na desescalada convén seguir coidando a parte emocional para evitar que as emocións queden confinadas. Nesta guía de Vanesa Bielsa atoparedes reucursos para expresalas de forma saudable e divertida.

Aínda que o normal é que as pequenas ou grandes xenreiras vaian a menos ao poder saír e cada vez durante máis tempo, deixámosvos estas de como abordalas pensadas para os nenos e nenas con TEA pero que son aplicables coas adaptacións precisas á todxs. pautas

Premendo na imaxe, podedes acceder a unhas pautas que nos fai a psicóloga Teresa Reigosa para atender o malhumor, vía aulasgalegas.

Desde hoxe, a para todas as persoas maiores de 6 anos, recomendándose, ademais, o seu uso para as nenas e nenos de entre 3 e 5 anos, na vía pública, espazos ao aire libre e espazos fechados de uso público ou que estean abertos ao público, sempre que non sexa posible manter a distancia mínima interpersoal de 2 metros.

Ademais, non será obrigatoria a súa utilización para aquelas persoas con dificultades respiratorias que poidan verse incrementadas co seu uso e para aquelas que pola súa situación de discapacidade ou dependencia presenten alteracións de conduta que faga inviable a súa utilización.
Así, no estarían obrigadas as personas que sufran asma, alerxia, ansiedade, trastornos do espectro autista ou demencias, entre outras doenzas.

Compartimos este vídeo do Salón Virtual do Libro de Pontevedra onde se nos fai unha proposta creativa con elas que apode axudar a motivar cara ao seu uso.

Algunhas estratexias que poden axudar a que os nenos e nenas leven máscaras son:

Explicar a necesidade do seu uso dunha forma clara e apropiada á súa idade. Os contos sobre o coronavirus ou presentacións como a primeira desta entrada poden axudar.

Dar tempo a que se familiaricen con elas: practicar o uso, explicar como poñela e como sacala.

Animar, como no vídeo, a decorala e personalizala dependendo do tipo que sexa.

Introducilas nos xogos: xogar a médicxs ou enfermeirxs; facer teatro.

E sempre, transmitir tranquilidade.

# data[].attributes.attachment_link.description
Estamos no proceso de " desescalada" e esperemos que a partir do próximo luns entremos na fase 2, pero debemos seguir coidándonos e respectando as normas que nos fixan para protexernos e continuar avanzando. Hoxe aportamos algúns recursos para informar e formar neste proceso.

# data[].attributes.attachment_link.description
Durante todo o tempo de confinamento seguramente que o salón da casa foi un espazo multiusos, transformándoo por momentos en ximnasio, sala...

# data[].attributes.attachment_link.readable_text
Comezamos a Estamos rodeados de 4ª e última semana do mes de maio, cumpridos xa números. 70 días na situación de confinamento á que nos levou o coronavirus e de cheo na fase 2 da desescalada.

Na entrada de hoxe imos propoñervos distintos recursos para desenvolver o gusto polos números, pola lóxica, polo razoamento e para fortalecer o talento matemático.

CONSTRÚE O TEU PROPIO TRANGRAM

Na páxina tocamates.com atoparás moitas máis propostas que unen matemática e creatividade.
Preme na imaxe para saber como podedes construír un tangram.

No blog nosolojuegos.blogspot encontramos centos de xogos de lóxica como o do aparacadoiro. Conseguirás sacar o coche negro co menor número de movementos posibles dos outros coches aparcados?

Na mesma páxina tamén nos propoñen este con MISTOS.

Cambiando só de posición tres mistos, temos que conseguir tres cadrados de igual tamaño, de forma que cada misto forme parte dalgún dos cadrados. Animádevos!

Un reo está flanqueado por 4 soldados a cada lado. Debido á súa alta perigosidade, un cabo decidiu reforzar a vixilancia en cada lado, pero non tivo que pedir reforzos. Conseguiuno cambiando de posición só a catro soldados que o vixiaban. Como o fixo?

Neste libro propóñennos 75 xogos de lóxica coa súa solución nun clic. Premede na imaxe para poder descargalo.

-¿Qué te cuentas?- Que tengo que hacer estas cuentas.
- Lo que tú tienes es cuento.
- Vaya, perdí la cuenta al hablar.
- Me aburro de tanto contar.
- Pues cuenta un cuento.
- Conmigo no cuentes.
- Entonces, cuenta estos versos.
- Déjame ver... así son nueve.
- Al llegar a diez está completo.

Moitas poesías con números sérvennos para BOTAR A SORTES, coma esta que encontramos en orellapendella.gal, na que hai moitas máis.

En aprendiendomatematicas.com podemos descubrir moitas actividades de cálculo, lóxica, xeometría, información sobre a historia das matemáticas e moitos libros e contos que as teñen de base.

Nestes libros recóllese a biografía de mulleres relevantes nas ciencias e nas matemáticas , e se temos que destacar a unha escollemos a , nada en Oleiros en 1927. María Wonenburger
Preme na imaxe para acceder á unidade didáctica sobre ela se queres afondar na súa biografía.

# data[].attributes.attachment_link.description
Comezamos a Estamos rodeados de 4ª e última semana do mes de maio, cumpridos xa números. 70 días na situación de confinamento á que nos levou o coronavirus e de cheo na fase 2 da desescalada. Na entrada de hoxe imos propoñervos distintos recursos para desenvolver o gusto polos números, pola lóxica, polo razoamento e para fortalecer o talento matemático.

# data[].attributes.attachment_link.readable_text
O período de confinamento provocou que todos utilizásemos e utilicemos as pantallas (televisión, móbiles, tabletas, ordenadores e videoxogos) moito máis tempo do habitual e do recomendable.

A desescalada na que estamos permitirá ter opción doutras actividades ao aire libre, desconectar das pantallas e relaxar a vista.

Aínda así, no que queda de curso teremos que facer uso delas, polo que recollemos unha serie de
recomendacións para unha utilización eficaz:

1. Seleccionando programas educativos de calidade en función da idade dos nenos e nenas.

2. Utilizando, se é posible, o dispositivo de forma conxunta. Hai evidencias de que o tempo compartido mirando as pantallas favorece a aprendizaxe de novas palabras e permítenos dirixir a atención cara a un contido específico, falando sobre o que se ve ou reforzando algo relacionado coa vida diaria.

3. Evitando ter unha actitude inflexible no uso de pantallas. No seu lugar podemos transmitir que é saudable e que non.

4. Se é preciso, usándoas para manter contacto coa familia e amizades. Esta é unha forma saudable de utilizar as pantallas en todas as idades.

5. Combinando estas actividades con outras sen pantallas (pasear, xogar, falar, ler, correr...); estas últimas axudarán a manter a saúde mental e física.

6. Ensinando hábitos saudables cos dispositivos: establecendo tempos de descanso mediático e propoñendo espazos sen dispostivos, incluso para nós mesmos.

7. Axudando a ser críticos/as e coñecer mellor os recursos de internet.

Aínda así, psicólogos sinalan que as tecnoloxías tiveron puntos positivos durante o confinamento:

A nivel de saúde, o abuso de pantallas ten os seus efectos: poden provocar problemas de conciliación de sono, debido á exposición da luz azulada e a alteración na secreción da melatonina; favorecen o autoillamento social e producen irritabilidade.

Un uso excesivo de pantallas pode levar tamén a un aumento da miopía nos xoves e a unha idade máis temperá.

Fixar un horario en función da idade. A Asociación Americana de Pediatría (APP) en 2018 deu estas recomendacións de uso de pantallas ao día segundo a idade:

1. ATA OS 18 MESES, CONVÉN EVITAR A EXPOSICIÓN.

2. DE 2 A 5 ANOS, LIMITAR O USO ENTRE MEDIA HORA E UNHA HORA AO DÍA.

3. DE 5 A 12 ANOS, É NECESARIO ACOMPAÑAR E SUPERVISARS SEMPRE, PODENDO ESTAR ENTRE UNHA HORA E HORA E MEDIA AO DÍA.

4. NA ADOLESCENCIA, A NOSA LABOR É MÁIS DE GUÍA E EDUCAR NO USO RESPONSABLE E SAUDABLE DAS TECONOLOXÍAS.

Non expoñerse a elas dúas antes de deitarse.

Descansar cada certo tempo e acordarse de mover as pálpebras de forma voluntaria, xa que a exposición ás pantallas produce unha gran sequidade ocular porque inconscientemente diminúense os movementos reflexos das pálpebras..

Nos seguintes enlaces podedes atopar información de interese:

Estes son algúns recursos para reducir a exposición ás TIC e ocupar o tempo noutras actividades..
Premendo nalgunhas palabras accededes a entradas anteriores do blog.

# data[].attributes.attachment_link.description
O período de confinamento provocou que todos utilizásemos e utilicemos as pantallas (televisión, móbiles, tabletas, ordenadores e videoxogos) moito máis tempo do habitual e do recomendable. A desescalada na que estamos permitirá ter opción doutras actividades ao aire libre, desconectar das pantallas e relaxar a vista.

# data[].attributes.attachment_link.readable_text
Sempre soubemos da importancia da ciencia, pero nestes tempos, máis que nunca estamos pendentes dos avances científicos para poder superar a crise sanitaria producida pola COVID-19.

É importante omentar a ciencia en nenas e nenos pois axuda a crear pensamento crítico, fomenta a análise e a capacidade de resolución de problemas, e a longo prazo aseguramos un interese polo coñecemento e posiblemente por unha carreira exitosa.

Pero, como podemos facer por ensinar e fomentar o gusto pola ciencia?

Promovendo o descubrimento, a creatividade e a innovación.

Procurar que o descubrimento xenere pracer.

Fomentádoo en neno e nenas, a elas tamén lles gusta explorar, coñecer, experimentar e analizar. Premendo na imaxe descubriredes 15 experimentos para facer na casa.

Relacionando ciencia e tecnoloxía cos elementos positivos e tamén ensinando sobre os seus riscos.

Ensinando que a ciencia está presente na matemática, na historia, na literatura, na economía, na política e nos valores morais. Premede na imaxe para acceder a materiais de ciencia en galego.

Creando curiosidade sobre o deseño e a creación de obxectos, como coidar as cousas e o coñecemento sobre a saúde humana.

Permitindo realizar algunha actividade práctica todas as semanas (cociña, experimento, xogo...), experimentando.

Dando espazo para razoar por si mesmxs, sen limitar nin condicionar a liña de pensamento.

Visitando museos e feiras de ciencia. Aínda que os museos xa están comezando a abrir, deixámosvos estes enlaces para realizar visitas virtuais.

Ensinando historias sorprendentes sobre o mundo natural.

# data[].attributes.attachment_link.description
Sempre soubemos da importancia da ciencia, pero nestes tempos, máis que nunca estamos pendentes dos avances científicos para poder superar a crise sanitaria producida pola COVID-19. É importante omentar a ciencia en nenas e nenos pois axuda a crear pensamento crítico, fomenta a análise e a capacidade de resolución de problemas, e a longo prazo aseguramos un interese polo coñecemento e posiblemente por unha carreira exitosa.

# data[].attributes.attachment_link.readable_text
Nalgún momento do confinamento, persoal sanitario, policías e traballadorxs de supermercados pediron menos aplausos e máis empatía , ante algunha conduta puntual de rexeitamento ante ese persoal ao que a maioría agradeciamos a súa labor.

A empatía é a capacidade que nos permite observar o que outra persoa sente; poñernos nos seus zapatos.

Implica ser receptivo ante as emocións das persoas que nos rodean e ter a capacidade de identificalas a través dos xestos e palabras; implica comprender o que outra persoa sente e apreciar a situación sen xulgar ao implicado/a. E vai máis alá, xa que conleva a propia sensibilidade en relación con esas emocións.

Imaxe da empatía do libro Amar da editorial Palabras Aladas ao tedes acceso nesta ligazón.

Neste
enlace tedes propostas de actividades sobre a lámina e aquí as solucións.

Pero, por que queremos nenos e nenas empáticxs?

Se os nenos e as nenas son empáticxs, convertiranse en adultos empáticos, que é o que necesitamos, persoas que se poidan poñer no lugar doutra, sentir o que senten e querer axudar.

A nivel escolar, a empatía favorece a convivencia e é básica na prevención do acoso escolar.

Como podemos fomentar a empatía?

No seguinte

Dando exemplo.

Escoitando; dando importancia ao que contan.

Prestando atención aos seus sentimentos sen xulgalos.

Aceptando que cada persoa ten as súas propias emociòns e sentimentos.

Expresando os propios sentimentos.

Atendendo as súas emocións.

Falando e comentando situacións que vemos, lemos, escoitamos... aproventándoas para fomentar a empatía.

libro recóllense ideas e propostas para traballar a empatía na corentena, xa relaxada, e en calquera momento.
Neste enlace podedes descargar a guía.

Coma sempre, os contos sempre son un moi bo recurso para reflexionar e, neste caso, sobre a empatía.

Para os/as maiores podedes descargar o libro "
La lección de August" en pdf.

No seguinte vídeo dannos uns recursos para favorecer o desenvolvemento da empatía.

Continuemos potenciando a empatía sempre, tamén na desescalada.

# data[].attributes.attachment_link.description
Nalgún momento do confinamento, persoal sanitario, policías e traballadorxs de supermercados pediron menos aplausos e máis empatía , ante algunha conduta puntual de rexeitamento ante ese persoal ao que a maioría agradeciamos a súa labor. A empatía é a capacidade que nos permite observar o que outra persoa sente; poñernos nos seus zapatos.